Vedenie

20.3.2019

**Správa o účtovnej závierke STU k 31.12.2018**

Predkladá: **Ing. Dušan Faktor, PhD**.

 kvestor

Vypracoval: **Ing. Oľga Matúšková**

 vedúca ekonomického útvaru

Zdôvodnenie: Informácia o  hospodárení STU za rok 2018

Návrh uznesenia: a) Vedenie schválilo účtovnú závierku STU k 31.12.2018

 b) Vedenie poveruje kvestora STU na podanie účtovnej závierky a daňového priznania v zákonom predpísanej forme.

 c) Vedenie súhlasí s predložením účtovnej závierky ako súčasti výročnej správy o hospodárení za rok 2018 na rokovanie Kolégia rektora a na schválenie AS STU.

**Správa o účtovnej závierke STU k 31.12.2018**

Pri zostavovaní účtovnej závierky za rok 2018 Slovenská technická univerzita v Bratislave postupovala podľa opatrenia č. MF/017353/2017-352 zo dňa 19. decembra 2017, ktorým sa mení a dopĺňa opatrenie č. MF/20166/2015-74 zo dňa 2. Decembra 2015, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto ukladania individuálnej účtovnej závierky a výročnej správy pre účtovné jednotky účtujúce v sústave podvojného účtovníctva, ktoré nie sú zriadené alebo založené na účely podnikania, podľa opatrenia č. MF/18977/2015-31 z 10. decembra 2015, ktorým sa ustanovuje usporiadanie , obsahové vymedzenie, spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy, podľa opatrenia č. MF/23377/2014-74 z 3. decembra 2014, ktorým sa ustanovujú podrobnosti o individuálnej účtovnej závierke a rozsahu údajov určených z individuálnej účtovnej závierky na zverejnenie pre veľké účtovné jednotky a subjekty verejného záujmu.

Z účtovnej závierky k 31.12.2018 vychádza STU pri vypracovaní Výročnej správy o činnosti, ako aj Výročnej správy o hospodárení, ktorej súčasťou bude aj samotná účtovná závierka.

V súlade s platnými všeobecne záväznými právnymi predpismi sa účtovná závierka zverejňuje v informačnom systéme Štátnej pokladnice ako zostavená a po schválení v Akademickom senate STU a v Správnej rade STU ako schválená.

Účtovná závierka STU k 31.12.2018 nepodlieha overeniu audítorom.

Samotnej účtovnej závierke STU predchádzali činnosti, ktoré vyplynuli z internej legislatívy STU na vykonanie účtovnej uzávierky a účtovnej závierky, v ktorých bol stanovený časový harmonogram prác a ich rozsah s uvedením zodpovedných osôb.

V súlade s platnou legislatívou bola účtovná závierka za STU zostavená z podkladov jednotlivých samostatne hospodáriacich súčastí. Každá samostatne hospodáriaca súčasť STU vedie svoj okruh účtovníctva samostatne, to znamená, že predstaviteľ súčasti (dekan, resp. riaditeľ) zodpovedá za dodržiavanie zákona o účtovníctve, postupov účtovania a dodržiavanie daňovej legislatívy.

STU ako celok dosiahla za rok 2018 účtovný hospodársky výsledok pred zdanením vo výške 1 253 082,51 €, čo je v porovnaní s rokom 2017, kedy bol účtovný hospodársky výsledok pred zdanením za celú STU vo výške 1 160 797,78 €, nárast o 92 284,73 €. Z toho účtovný hospodársky výsledok pred zdanením za celú STU v hlavnej činnosti nezdaňovanej za rok 2018 je strata vo výške 469 397€ (strata za rok 2017 bola vo výške 1 029 171,08€) , v činnosti zdaňovanej je zisk pred zdanením vo výške 1 722 479,70€ (2 189 968,86€ rok 2017). Významný podiel na výnosoch v zdaňovanej činnosti mali výnosy z predaja služieb 6 370 061,62€ a výnosy z prenájmu majetku vo výške 1 500 767,71€ .

Porovnanie nákladov a výnosov STU a účtovného hospodárskeho výsledku pred zdanením podľa činnosti STU je nasledujúcej tabuľke:

|  |  |  |  |
| --- | --- | --- | --- |
| rok | Náklady | Výnosy | Hospodársky výsledok |
| Hlavná činnosť nezdaňovaná | Ekonomická činnosť - zdaňovaná | Hlavná činnosť nezdaňovaná | Ekonomická činnosť – zdaňovaná | Hlavná činnosť nezdaňovaná | Ekonomická činnosť - zdaňovaná | Spolu |
| 2018 |  92 916 852 |  7 334 247 | 1. 447 455
 |  9 056 726 |  - 469 397 |  1 722 480 | 1 253 083 |
| 2017 | 92 290 515 | 6 851 378 | 91 261 344 | 9 041 347 | -1 029 171 | 2 189 969 | 1 160 798 |
| 2016 | 95 325 433  | 6 730 816 | 92 678 831 | 10 014 132 | -2 646 602 | 3 283 316 | 636 714 |
| 2015 | 91 239 840 | 6 434 478 | 90 450 180 | 7 589 993 | -789 659 | 1 155 514 | 365 855 |
| 2014 | 88 154 722 | 5 880 570 | 87 430 587 | 7 644 686 | -724 135 | 1 764 117 | 1 039 982 |
| 2013 |  91 105 635 | 6 693 952 | 90 521 888 | 7 861 845 | -583 747 | 1 167 893 | 584 146 |
| 2012 | 87 544 709 | 4 907 502 | 86 901 731 | 6 005 964 | -642 978 | 1 098 461 | 455 483 |
| 2011 | 83 980 107 | 4 942 642 | 82 802 719 | 6 559 654 | - 1 177 387 | 1 617 012 | 439 624 |

Na dosiahnutí hospodárskeho výsledku sa jednotlivé súčasti podieľali nasledovne:

|  |  |  |
| --- | --- | --- |
|   |  | Výsledok hospodárenia 2018 po súčastiach  |
|   | HČ nezdaňovaná | Ekonomická zdaňovaná | Spolu | Daňvrátane zrážkovej dane z úrokov v bankách | Spolu po zdanení  |
| **SvF** | 131 641 | 376 494 | 508 135 | 81 617 | 426 518 |
| **SjF** | -39 737 | 53 698 | 13 961 | 12 406 | 1 555 |
| **FEI** | -46 453 | 277 519 | 231 066 | 59 048 | 172 018 |
| **FCHPT** | 17 336 | 93 016 | 110 352 | 19 911 | 90 441 |
| **FA** | 17 805 | 5 064 | 22 868 | 1 063 | 21 805 |
| **MTF** | -58 773 | 199 987 | 141 215 |  41 997 | 99 218 |
| **FIIT** | 1 761 | 66 641 | 68 402 | 14 665 | 53 737 |
| **R + CFS** | -1 597 884 | 351 186 |  -1 246 698 | 76 055 | -1 322 753 |
| **ŠDaJ** | 1 104 907 | 265 096 | 1 370 003 | 55 895 | 1 314 108 |
| **Gabčíkovo** | 0 | 33 779 | 33 779 | 7 943 | 25 836 |
| **Spolu** | **-469 397** | **1 722 480** | **1 253 083**  | **370 599** | **882 484** |

**Porovnanie vybraných nákladov a výnosov za roky 2018 a 2017 je uvedené v nasledovnej tabuľke:**

|  |  |  |  |
| --- | --- | --- | --- |
|  | Rok rok 2018 | Rok 2017rok 2017 | Rozdiel 2018 - 2017 |
|  | HČ-nezdaň | EkČ-zdaň | HČ-nezdaň | EkČ-zdaň | HČ-nezdaň. | EkČ-zdaň |
| **Vybranénáklady** |  |  |  |  |  |  |
| Spotreba materiálu | 4 239 914 | 527 917 | 3 874 344 | 688 058 | 365 570 | -160 141 |
| Spotreba energie | 4 888 720 | 530 447 | 4 906 665 | 586 427 | -17 945 | -55 980 |
| Opravy a udržiavanie | 3 277 462 | 246 709 | 3 160 168 | 223 910 | 117 294 | 22 799 |
| Reprezentácia | 136 745 | 13 985 | 123 436 | 16 359 | 13 309 | -2 374 |
| Mzdové náklady | 36 290 080 | 3 115 301 | 35 161 889 | 3 006 679 | 1 128 191 | 108 622 |
| Odpisy | 14 944 869 | 22 745 | 16 018 966 | 30 128 | -1 074 097 | -7 383 |
| Tvorba fondov | 2 911 404 | 0 | 3 183 919 | 0 | -272 515 | 0 |
| Poskytnuté príspevky iným účtovným jednotkám | 232 901 | 670 | 293 988 | 770 | -61 087 | -100 |
| Cestovné | 1 021 165 | 88 648 | 1 005 437 | 80 583 | 15 728 | 8 065 |
| **Vybrané výnosy** |  |  |  |  |  |  |
| Tržby za vlastné výrobky | 0 | 72 635 | 0 | 88 243 | 0 | -15 608 |
| Tržby za predaj služieb | 4 640 311 | 6 370 062 | 4 779 821 | 5 104 149 | -139 510 | 1 265 913 |
| Tržby za predaný tovar | 0 | 91 814 | 0 | 100 075 | 0 | -8 261 |
| Iné ostatné výnosy | 3 017 795 | 734 294 | 2 749 966 | 1 046 930 | 267 829 | -312 636 |
| Zákonné poplatky | 1 827 333 | 215 847 | 1 875 625 |  | -48 292 | 250 919 |
| Tržby z predaja majetku | 0 | 78 320 | 0 | 1 011 020 |  0 | -932 700 |
| Výnosy z použitia fondov | 686 948 | 0 | 515 233 | 0 | 171 715 | 0 |
| Výnosy z nájmu majetku | 1 480 | 1 500 768 | 928 | 1 458 311 | 552 | 42 457 |
| Dotácia na prevádzku | 82 074 602 | 0 | 81 108 459 | 0 | 966 143 | 0 |

Pokles odpisov oproti roku 2017 v rámci STU bol spôsobený uplynutím doby odpisovania niektorých prístrojov.

Tvorba fondov – táto nákladová položka zahŕňa hlavne tvorbu štipendijného fondu. Výška štipendijného fondu sa odvíjala od výnosov zo školného a  z časti dotácie na sociálnu podporu študentov určenú na sociálne štipendiá a motivačné štipendiá.

Tržby za predaj služieb zahŕňajú poplatky za kurzy, za ubytovanie, znalecké posudky, poradenské a konzultačné služby, skúšky a expertízy, diagnostické práce a pod.

Výška daňovej povinnosti za jednotlivé zdaňovacie obdobia vychádza z transformácie účtovného hospodárskeho výsledku pred zdanením z činnosti zdaňovanej na základ dane. Závisí teda od výšky pripočítateľných a odpočítateľných položiek v zdaňovanej činnosti STU v súlade s jednotlivými ustanoveniami zákona o dani z príjmov. Zdaňovaná činnosť sú všetky príjmy, ktoré sú predmetom dane a nie sú oslobodené od dane (hlavná, iná alebo ekonomická činnosť).

Daňová povinnosť k dani z príjmu právnických osôb za celú STU za rok 2018 , ktorá vyplynula z daňového priznania je vo výške 370 598,80 €, čo predstavuje o 67 859,95 € menej ako za rok 2017. Daňová povinnosť súvisí s hospodárskym výsledkom na zdaňovanej činnosti.

Hospodársky výsledok za celú STU za rok 2018 po zdanení predstavuje zisk vo výške 882 483,71 €.

Obraz o majetku STU a zdrojoch jeho krytia za rok 2018 poskytuje Súvaha k 31.12.2018.

**Porovnanie vybraných položiek Súvahy za roky 2017 a 2018:**

|  |  |  |
| --- | --- | --- |
| Položka | Aktíva (Netto) | Pasíva |
| Rok 2018 | Rok 2017 | Rok 2018 | Rok 2017 |
| Dlhodobý  nehmotný majetok | 404 673 | 774 987 |  |  |
| Dlhodobý hmot.majet. | 241 411 903 | 252 285 663 |  |  |
| Dlhodobý finančný majetok | 127 774 | 122 774 |  |  |
| Pokladnica a bankové účty | 37 996 622 | 34 304 516 |  |  |
| Pohľadávky celkom | 3 105 939 | 2 410 735 |  |  |
| Základné imanie |  |  | 118 257 699 | 120 108 475 |
| Fond reprodukcie |  |  | 21 017 645 | 19 101 856 |
| Rezervný fond |  |  | 731 800 | 247 137 |
| Krátkodobé záväzky |  |  | 7 610 155 | 7 241 651 |
| Majetok spolu/Zdroj krytia | 283 965 660 | 290 849 591 | 283 965 660 | 290 849 591 |

1. Dlhodobý hmotný a dlhodobý nehmotný majetok

Hodnota neobežného majetku (dlhodobý hmotný, nehmotný a finančný) poklesla oproti roku 2017 o 11 239 073,43 €. Z tohto nehmotný majetok poklesol o 370313 € a hmotný majetok poklesol o 10 873 760,34€. Pokles bol spôsobený predajom majetku (predajom tlačiarenských strojov na R-STU vo výške 78 320€), vyradením majetku vo výške 2 751 279,27 €) odpismi (stavby 2 135 669,43€, samostatné hnuteľné veci o 12 377 827,14€), naproti tomu vzrástla hodnota - umelecké diela a zbierky o 25 500€), pozemky o 530€ (SvF, kúpa na základe kúpnej zmluvy) dopravné prostriedky o 60 006€ (17 918€ na SjF , 42 087 € na MTF) a ďalšie nákupy strojov, prístrojov a zariadení,

Dlhodobý finančný majetok predstavuje vklad do dcérskej spoločnosti STU Scientific vo výške 122 273 € a do Národného centra transferu technológií vo výške 500 € a do dcérskej spoločnosti Centrum Služieb 5 000€.

1. Pohľadávky

Z celkového objemu pohľadávok tvoria pohľadávky z obchodného styku 2 345 838 €, pohľadávky voči štátnemu rozpočtu 253 540 €, pohľadávky vyplývajúce z poplatkov za štúdium 122 493€, daňové pohľadávky 67 905€ a iné pohľadávky 315 923€ ( pohľadávky voči zamestnancom z titulu vydaných gastrolístkov – v januári odpočítané za dovolenky a prac. cesty za 12/2018, pohľadávky za PHM – načerpané na tankovacie karty, predpísané poistné udalosti, pohľadávky voči spoluriešiteľom projektov, predpísané pohľadávky za vyúčtovanie energiií..). Výška pohľadávok závisí v prevažnej miere od tvorby výkonov hlavne v rámci ekonomických aktivít STU a od peňažnej disciplíny na strane obchodných partnerov.

1. Stav finančných prostriedkov - Stav pokladnice a bankových účtoch je výsledok peňažných tokov STU.
2. Záväzky

Vybrané druhy záväzkov dokumentuje tabuľka:

|  |  |  |
| --- | --- | --- |
| Druh záväzku | Rok 2018 | Rok 2017 |
| Záväzky z obchodného styku | 2 096 823 | 1 575 591 |
| Záväzky voči zamestnancom, sociálna a zdravotná poisťovňa, (nevyplatené mzdy a odvody za december 2018) | 4 441 644 | 4 151 643 |
| Ostatné záväzky (preddavky na daň zo závislej činnosti,daň z príjmov, daň z motorových vozidiel, daň z nehnuteľností, DPH, exekúcie na platy, zábezpeky a kaucie... | 1 071 688 | 1 484 848 |

1. Fondy

Stav rezervného fondu k 31.12.2018 bol 731 800 €. Nárast rezervného fondu oproti roku 2017 súvisí s s preúčtovaním hospodárskeho výsledku roku 2017 (722 339€) .

Stav fondu reprodukcie (21 017 645€) je ovplyvnený nákupom majetku (zníženie) a tiež odpismi majetku (tvorba).

Návrh na rozdelenie hospodárskeho výsledku za rok 2018 bude súčasťou schvaľovania výročnej správy o hospodárení STU za rok 2018.